**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_\_\_\_\_\_\_\_\_\_\_\_\_\_ 2018 թվականի N –Ն**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՅԻՍԻ 5-Ի N 665-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

Համաձայն «Պետական կենսաթոշակների մասին» Հայաստանի Հանրապետության օրենքի 33-րդ հոդվածի 1‑ին և 9-րդ մասերի, 39-րդ հոդվածի 4-րդ մասի, 41-րդ հոդվածի 5-րդ մասի` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2011 թվականի մայիսի 5‑ի ««Պետական կենսաթոշակների մասին» Հայաստանի Հանրապետության օրենքի կիրարկումն ապահովելու մասին» N 665-Ն որոշման (այսուհետ` որոշում) մեջ կատարել հետևյալ փոփոխությունները և լրացումները.

1. որոշման`

ա. 1-ին կետի 1-ին ենթակետը «նախարարությունն է» բառերից հետո լրացնել «, իսկ «Պետական կենսաթոշակների մասին» Հայաստանի Հանրապետության օրենքի 48.1-ին հոդվածով սահմանված լիազորությունների մասով` Հայաստանի Հանրապետության աշխատանքի և սոցիալական հարցերի նախարարության սոցիալական ապահովության ծառայությունը» բառերով.

բ. ուժը կորցրած ճանաչել որոշման 1-ին կետի 1.1-ին և 13-րդ ենթակետերը.

գ. 1-ին կետի 2-րդ և 3-րդ ենթակետերից հանել «պետական» բառը.

2) որոշման N 1 հավելվածում`

ա. 2-րդ կետից հանել «պետական» բառը.

բ. 5-րդ կետում «ստորաբաժանում» բառից հետո լրացնել «կամ ծառայության կենսաթոշակ նշանակող ցանկացած ստորաբաժանում» բառերը.

գ. 6.1-ին կետից հետո լրացնել հետևյալ բովանդակությամբ 6.2-րդ կետ.

«6.2. Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն, կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձի կենսաթոշակ նշանակելու գրավոր դիմումը և անհրաժեշտ փաստաթղթերը կարող է ներկայացնել նաև այլ անձ, եթե հաշմանդամ ճանաչված անձը հիվանդանոցային պայմաններում բուժվում է օտարերկրյա պետությունում (ներառյալ՝ հիվանդանոցային ձևով ախտորոշիչ հետազոտությունները և վերականգնողական բուժումը):».

դ. 14-րդ կետում «իսկ 2013 թվականի հունվարի 1-ից` անձի կողմից եկամտային հարկ վճարած լինելը,» բառերը փոխարինել «2013 թվականի հունվարի 1-ից հետո՝ անձի կողմից եկամտային հարկ վճարած լինելը, 2018 թվականի հունվարի 1-ից հետո` անհատ ձեռնարկատիրոջ, նոտարի կողմից շահութահարկ վճարած լինելը» բառերով.

ե. 15րդ կետի 1-ին ենթակետում «ծառայության» բառը փոխարինել «1992-2003 (ներառյալ) թվականների համար՝ ծառայության» բառերով, 2-րդ ենթակետում «անհատական» բառը փոխարինել «2004-2012 (ներառյալ) թվականների համար՝ անհատական» բառերով, իսկ ենթակետը «(տեղեկատվությունը)» բառից հետո լրացնել

«, իսկ անհատ ձեռնարկատիրոջ դեպքում` նաև հարկային մարմնում առկա՝ անհատ ձեռնարկատիրոջ կողմից իր համար կատարած սոցիալական վճարների (փոխանցումների) մասին տվյալների բազան (տեղեկատվությունը)» բառերով.

զ. 19.1-ին կետը 1-ին ենթակետից հետո լրացնել հետևյալ բովանդակությամբ 1.1‑ին ենթակետով.

«1.1) եթե զինվորական ծառայությունից սահմանված կարգով արձակվել է մինչև օրենքն ուժի մեջ մտնելը և արձակվելու օրվա դրությամբ ունեցել է առնվազն 20 տարվա (այդ թվում` արտոնյալ հաշվարկով հաշվարկված), զինվորական ծառայության ստաժ.»,

է. 19.3-րդ կետի վերջին նախադասությունը «նշանակվում» բառից հետո լրացնել «դիմելու օրվանից» բառերով.

ը. 28-րդ և 29-րդ կետերը շարադրել հետևյալ խմբագրությամբ.

«28. Մասնակի կենսաթոշակ նշանակելիս` համատեղությամբ աշխատած ժամանակահատվածը մասնագիտական ստաժում չի հաշվառում: Սույն կետի իմաստով` համատեղությամբ աշխատած ժամանակահատվածն այն ժամանակահատվածն է (օր, ամիս, տարի), որի ընթացքում անձը միևնույն գործատուի կամ տարբեր գործատուների մոտ միաժամանակ կատարել է մասնակի կենսաթոշակի իրավունք տվող աշխատանք և մասնակի կենսաթոշակի իրավունք չտվող աշխատանք:

29. Եթե անձը նույն կազմակերպությունում զբաղեցրել է երկու պաշտոն (աշխատել է երկու մասնագիտությամբ) և աշխատանքի ընդունելը ձևակերպվել է մեկ հրամանով, որի մեջ գրառված մասնագիտություններից կամ պաշտոններից որևէ մեկը նշված է մասնակի կենսաթոշակի իրավունք տվող ցանկում, ապա տվյալ կազմակերպությունում աշխատած ժամանակահատվածը հաշվառվում է մասնակի կենսաթոշակի իրավունք տվող մասնագիտական ստաժում:».

թ. 34-րդ կետից հետո լրացնել հետևյալ բովանդակությամբ 34.1-ին կետ.

«34.1. Հայաստանի Հանրապետությունում կենսաթոշակ ստանալու իրավունքը դադարեցնելուց հետո օրենքի 41-րդ հոդվածի 3.2-րդ մասի հիման վրա նույն տեսակի կենսաթոշակ նշանակելու դեպքում` վճարվող կենսաթոշակի չափը չի կարող պակաս լինել կենսաթոշակ ստանալու իրավունքը դադարեցնելու ամսին նախորդող ամսվա կենսաթոշակի չափից: Եթե սույն կետում նշված` օրենքի 41-րդ հոդվածի 3.2-րդ մասի հիման վրա նշանակված (հաշվարկված) կենսաթոշակի չափը ցածր է կենսաթոշակ ստանալու իրավունքը դադարեցնելուն նախորդող ամսվա կենսաթոշակի չափից, ապա կենսաթոշակը վճարվում է նախկին (մինչև կենսաթոշակ ստանալու իրավունքը դադարեցնելուն նախորդող ամսվա) չափով:

Սույն կետում նշված դեպքում տվյալ (նույն տեսակի) կենսաթոշակը նշանակվում է` անկախ օրենքի 41-րդ հոդվածի 3.2-րդ մասի հիման վրա կենսաթոշակ նշանակելու դիմում ներկայացնելու օրվա դրությամբ տվյալ (նույն տեսակի) կենսաթոշակի իրավունք ունենալու հանգամանքից, իսկ կենսաթոշակի գործում առկա` նախկին (մինչև կենսաթոշակ ստանալու իրավունքը դադարեցնելը գործող) օրենսդրությամբ սահմանված կարգով հաշվարկված ստաժը պահպանվում է նույնությամբ (եթե գործող օրենսդրությամբ սահմանված չեն ստաժի հաշվարկման ավելի բարենպաստ պայմաններ):».

ժ. 36.4-րդ կետը լրացնել հետևյալ խմբագրությամբ նոր պարբերությունով.

«Սույն կետով սահմանված կարգով հաշվարկված կենսաթոշակը հաշվարկվում է նաև օրենքի 19-րդ հոդվածով սահմանված կարգով: Եթե օրենքի 19-րդ հոդվածով սահմանված կարգով հաշվարկված կենսաթոշակի չափը բարձր է սույն կետով հաշվարկված կենսաթոշակի չափից, ապա կենսաթոշակը վճարվում է բարձր չափով:».

ժա. 43-րդ կետի 3-րդ ենթակետի «ժամանակահատվածի` առնվազն 12 ամսվա զինվորական ծառայության ստաժ» բառերը փոխարինել «ժամանակահատվածում զինվորական ծառայության մասին փաստաթուղթ» բառերով.

ժբ. 46-րդ կետի 5-րդ ենթակետը ուժը կորցրած ճանաչել.

ժգ. 50-րդ կետը լրացնել հետևյալ բովանդակությամբ նոր նախադասությունով.

«Հոգեբուժական հաստատությունում բուժվող անձի կենսաթոշակ ստանալու իրավունքը վերականգնվում և կենսաթոշակ վճարելը վերսկսվում է նաև հոգեբուժական հաստատության ղեկավարի վավերացրած լիազորագրով:».

ժդ. 55-րդ կետը շարադրել հետևյալ խմբագրությամբ.

«55. Կենսաթոշակը, կենսաթոշակառուի դիմումի հիման վրա, վճարվում է անկանխիկ կամ կանխիկ եղանակով, Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ սահմանված կարգով:».

ժե. 57-րդ կետում «իր հաշվառման վայրի կենսաթոշակ նշանակող» բառերը փոխարինել «ծառայության կենսաթոշակ նշանակող ցանկացած» բառերով և կետը լրացնել հետևյալ բովանդակությամբ նոր նախադասությունով.

«Զինվորական կենսաթոշակ ստացող կենսաթոշակառուն կարող է դիմել նաև համապատասախան մարմնի կենսաթոշակ նշանակող ստորաբաժանում:».

 ժզ. 59-րդ կետում «կենսաթոշակառուի բանկային հաշվի համարը» բառերը փոխարինել «բանկի անվանումը» բառերով.

ժէ. 62-րդ կետից հետո լրացնել հետևյալ բովանդակությամբ 62.1-ին կետ.

«62.1. Եթե Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն, կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձը բուժվում է օտարերկրյա պետությունում (ներառյալ՝ հիվանդանոցային ձևով ախտորոշիչ հետազոտությունները և վերականգնողական բուժումը) և նրա կենսաթոշակը վճարելը դադարեցված է, ապա չվճարված կենսաթոշակի գումարը վճարվում է նաև լիազորագրով։».

ժը. 64.2-րդ կետը «ժառանգին» բառից հետո լրացնել «կամ դատարանի վճռով ժառանգություն ընդունած ժառանգին» բառերով.

ժթ. 66-րդ կետը լրացնել հետևյալ բովանդակությամբ նոր նախադասություններով.

«Այս դեպքում կենսաթոշակ նշանակող ստորաբաժանումը դիմումն ընդունելուց հետո` հինգ աշխատանքային օրվա ընթացքում, հարցում է կատարում համաձայնագրի մասնակից պետության կենսաթոշակ նշանակող մարմին` բնակության մեկնած անձին կենսաթոշակ նշանակելու ժամկետի մասին եթե լիազորված անձն այդպիսի փաստաթուղթ չի ներկայացրել: Հարցման պատասխանն ստանալուց հետո` հինգ աշխատանքային օրվա ընթացքում, կենսաթոշակ նշանակող ստորաբաժանումը լիազորված անձին պատշաճ կարգով ծանուցում է հարցման պատասխանն ստանալու և չվճարված կենսաթոշակի գումարները վճարելու կամ չվճարելու մասին` ելնելով այդ պետությունում անձին կենսաթոշակ նշանակած լինելու կամ նշանակած չլինելու հանգամանքից: Այս դեպքում չվճարված կենսաթոշակի գումարները վճարելու համար դիմելու օր է համարվում լիազորված անձի գրավոր դիմումն ընդունելու օրը, և այդ գումարները վճարվում են Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ հաստատված կարգով:».

ի. 69-րդ կետից հետո լրացնել հետևյալ բովանդակությամբ 69.1-ին կետ.

«69.1. Թաղման նպաստը վճարվում է նաև այդ գումարն ստանալու իրավունք ունեցող (թաղման նպաստի համար դիմած) անձի տված և նոտարի վավերացրած լիազորագրով:».

իա. 81-րդ կետը «հաշվառման վայրը» բառերից հետո լրացնել «կամ Արցախի Հանրապետության պաշտպանության բանակի համակարգի կենսաթոշակառուն բնակություն է հաստատում (հաշվառվում է) Հայաստանի Հանրապետությունում» բառերով, իսկ կետը լրացնել հետևյալ բովանդակությամբ նոր նախադասությունով.

«Սույն կետի իմաստով` Արցախի Հանրապետության պաշտպանության բանակի համակարգի կենսաթոշակառուի հաշվառման նոր վայրի կենսաթոշակ նշանակող ստորաբաժանումը Հայաստանի Հանրապետության պաշտպանության նախարարության կենսաթոշակ նշանակող ստորաբաժանումն է։».

3) որոշման N 2 հավելվածում`

ա. 5.1-ին կետում «եռակի չափով» բառերից հետո լրացնել «,իսկ 3-րդ կետի «դ», «զ» ենթակետերում նշված ժամանակահատվածները` մեկուկեսի չափով» բառերը.

բ. 10-րդ կետից հետո լրացնել հետևյալ բովանդակությամբ 10.1-ին կետ.

«10.1. Աշխատանքի ընդունվելու կամ աշխատանքից ազատվելու, կամ աշխատանքի ընդունվելու և աշխատանքից ազատվելու տարեթվի վերաբերյալ տեղեկատվության բացակայության (համապատասխան փաստաթղթեր չներկայացվելու) դեպքում աշխատանքային ստաժը հաստատելու համար ընդունվում են նաև ըստ տարիների և ամիսների վճարված աշխատավարձի չափի վերաբերյալ արխիվային տեղեկանքներով կամ օրենքի 55-րդ հոդվածի 2-րդ մասում նշված՝ անհատական (անձնավորված) հաշվառման տվյալների բազայում առկա տեղեկատվությամբ։ Այս դեպքում աշխատանքային ստաժում հաշվառվում են այն ամիսները, որոնց համար վճարվել է աշխատավարձ, իսկ աշխատանքային գործունեության ժամանակահատվածի սկիզբը համարվում է աշխատավարձ վճարած առաջին ամսվա առաջին օրը, իսկ վերջը՝ վերջին ամսվա վերջին օրը։».

գ. 11.1-ին կետից հետո լրացնել հետևյալ բովանդակությամբ 11.2-րդ կետ.

«11.2. Հայաստանի Հանրապետության քաղաքացու` միջազգային կազմակերպությունում աշխատանքային հարաբերությունների մեջ գտնվելու (պաշտոնեական պարտականությունները կատարելու) ժամանակահատվածները հաշվառվում են աշխատանքային ստաժում, եթե օրենքով սահմանված դեպքում նրա համար կենսաթոշակային վճար է կատարվել Հայաստանի Հանրապետության պետական բյուջե, ինչը հաստատվում է «Եկամտային հարկի, շահութահարկի և սոցիալական վճարի անձնավորված հաշվառման մասին» Հայաստանի Հանրապետության օրենքով սահմանված տեղեկատվական բազայից ստացված տեղեկատվությամբ:».

դ. 15-րդ կետից հանել «, կամ գյուղատնտեսական նշանակության հողերի սեփականատեր լինելու» բառերը և կետը լրացնել հետևյալ բովանդակությամբ նոր նախադասությունով.

«Գյուղատնտեսական նշանակության հողերի սեփականատեր լինելու ժամանակահատվածն աշխատանքային ստաժում հաշվառվում է սոցիալական վճար կատարած լինելը հավաստող վճարման անդորրագրով:».

ե. 15-րդ կետից հետո լրացնել հետևյալ բովանդակությամբ 15.1-ին կետ.

«15.1. Անհատ ձեռնարկատիրոջ կամ նոտարի՝ մինչև 2013 թվականի հունվարի 1‑ն ընկած ժամանակահատվածի աշխատանքային ստաժը հաշվառվում է նաև անհատ ձեռնարկատիրոջ կողմից իր համար սոցիալական վճարներ կատարելու վերաբերյալ հարկային մարմնի տված տեղեկանքի հիման վրա։ Տեղեկանքում նշվում են անհատ ձեռնարկատիրոջ կամ նոտարի անունը, ազգանունը, ՀՎՀՀ-ն, պետական հաշվառման համարը, ըստ տարիների` հաշվարկված և վճարած սոցիալական վճարները, գործունեություն ծավալած և գործունեությունը դադարեցրած (այդ թվում` ժամանակավորապես) ժամանակահատվածների սկիզբը (օրը, ամիսը, տարեթիվը) և վերջը (օրը, ամիսը, տարեթիվը) կամ նշում այդպիսի ժամանակահատվածի բացակայության վերաբերյալ, տեղեկանքը տվող պաշտոնատար անձի անունը, ազգանունը, ստորագրությունը: Տեղեկանքը կնքվում է հարկային մարմնի կնիքով:».

զ. 20-րդ կետում «իսկ 2013 թվականից սկսած` եկամտային հարկ» բառերը փոխարինել «2013 թվականից սկսած` եկամտային հարկ, իսկ 2018 թվականից սկսած` շահութահարկ» բառերով.

է. 24-րդ կետում «կամ վկայականով» բառերը փոխարինել «, վկայականով կամ այդ հաստատություն ընդունվելու և ավարտելու մասին արխիվային տվյալներ պարունակող տեղեկանքով», իսկ «, որում նշվում են տեղեկանքը» բառերը փոխարինել «: Տեղեկանքներում նշվում են դրանք» բառերով.

ը. 44-րդ կետից հանել «, անձնական հաշվառման գրքեր (քարտեր) և այլ փաստաթղթեր» բառերը.

թ. 52-րդ կետում «մասին վկայականով,» բառերից հետո լրացնել «կամ նոտարական ակտով,» բառերը.

4) որոշման N 3 հավելվածում՝

ա. 4-րդ կետի 5-րդ ենթակետը «մասնակցելու» բառից հետո լրացնել «կամ մարտական հերթապահություն, կամ հատուկ առաջադրանք կատարելու,» բառերով.

բ. 4-րդ կետը լրացնել հետևյալ բովանդակությամբ 8-րդ ենթակետով.

 «8) պահեստազորի պատրաստության շրջանակներում օրենքով սահմանված կարգով և ժամկետներում վարժական (ուսումնական) հավաքների ժամանակահատվածները հաստատվում են զինկոմիսարիատի տված տեղեկանքով:».

գ. 7-րդ կետից հետո լրացնել հետևյալ բովանդակությամբ 8-րդ և 9-րդ կետեր.

«8. Զինվորական կենսաթոշակի չափը հաշվարկելիս (վերահաշվարկելիս)` զինվորական ծառայության ստաժի հանրագումարում մինչև վեց ամսվա (180 օրվա) զինվորական ծառայության ժամանակահատվածը չի հաշվառվում, իսկ վեց ամսվանից ավելի ժամանակահատվածը հաշվառվում է որպես մեկ տարվա ծառայության ստաժ:

9. Օրենքի 31-րդ հոդվածի 2-րդ մասի 2-րդ կետի «դ» ենթակետով և 3-րդ կետի «ե» ենթակետով սահմանված ժամանակահատվածները զինվորական ծառայության ստաժում հաշվառվում են Հայաստանի Հանրապետության կառավարության 1998 թվականի նոյեմբերի 27-ի թիվ 756 որոշմամբ հաստատված ցանկերում ընդգրկված լեռնային և բարձրլեռնային վայրերում ծառայելու մասին` սույն կանոնների 3-րդ և 4-րդ կետերում նշված փաստաթղթերում առկա գրառումներով:».

5) որոշման N 6 հավելվածի`

ա. 7-րդ կետի 2-րդ սյունակը «դաստիարակ,» բառից հետո լրացնել «մանկավարժ,» բառով.

 բ. 10-րդ կետի 1-ին սյունակը «պատկերասրահ» բառից հետո լրացնել «, տուն-թանգարան, արգելոց-թանգարան» բառերով.

6) որոշման N 8 հավելվածի 5-րդ կետի 1-ին ենթակետից հանել «պետական» բառը.

7) որոշման N 9 հավելվածում`

ա. 1.1-ին կետը շարադրել հետևյալ խմբագրությամբ.

«1.1. Խնամատար ընտանիքի խնամքին հանձնված երեխայի հոգեզավակի կերակրողին կորցնելու դեպքում կենսաթոշակը խնամատար ծնողին վճարվում է խնամատար ընտանիքում երեխայի հոգեզավակի գտնվելու ժամանակահատվածի համար: Մինչև երեխային հոգեզավակին խնամատար ընտանիքին հանձնելը նրա անունով կուտակված կենսաթոշակի գումարը նրան վճարվում է սույն կարգի 19-րդ կետով սահմանված կարգով:».

բ. 2-րդ կետում «ապահովության պետական» բառերը փոխարինել «ապահովության» բառով.

գ. 5-րդ կետը լրացնել հետևյալ բովանդակությամբ նոր նախադասությունով.

«Կազմակերպությունից կենսաթոշակառուի դուրս գրվելու դեպքում նրա կենսաթոշակը վճարվում է լրիվ չափով` դուրս գրվելու ամսվան հաջորդող ամսվա 1‑ից:».

դ. 18.1-ին կետից հետո լրացնել հետևյալ բովանդակությամբ 18.2-րդ կետ.

«18.2. Մանկատանն ապրող երեխայի որդեգրվելու դեպքում մանկատանն ապրած ամբողջ ժամանակահատվածում կուտակված կենսաթոշակի գումարը վճարվում է որդեգրողին: Այդ գումարը վճարվում է միանվագ, կենսաթոշակ նշանակող ստորաբաժանում որդեգրողի գրավոր դիմելու և անհրաժեշտ փաստաթղթեր ներկայացնելու ամսվան հաջորդող ամսվա կենսաթոշակի գումարի հետ:».

ե. 20-րդ կետը լրացնել հետևյալ բովանդակությամբ 10-րդ ենթակետով.

«10 ) «ՍՕՍ» մանկական գյուղեր:».

8) որոշման N 10 հավելվածում`

ա. 6-րդ կետի 1-ին ենթակետում «վճիռը» բառից հետո լրացնել «, կամ նոտարական ակտը».

բ. 10-րդ կետը շարադրել հետևյալ խմբագրությամբ.

«10. Հաշմանդամության աշխատանքային կենսաթոշակ նշանակելու համար, բացի սույն ցանկի 5-րդ և 6-րդ կետերում նշված փաստաթղթերից, անձը ներկայացնում է նաև իրեն հաշմանդամ ճանաչելու մասին բժշկասոցիալական փորձաքննություն իրականացնող իրավասու պետական մարմնի տված տեղեկանքը, իսկ հոգեբուժական հաստատությունում բուժվող անձին կենսաթոշակ նշանակելու դիմումը ներկայացնող անձը` իր անձը հաստատող փաստաթուղթը և այդ հաստատության ղեկավարի վավերացրած լիազորագիրը:

Եթե Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն, կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձին կենսաթոշակ նշանակելու գրավոր դիմումը ներկայացնում է այլ անձ, ապա նա, սույն ցանկի 5-րդ և 6-րդ կետերում նշված փաստաթղթերից բացի, ներկայացնում է նաև իր անձը հաստատող փաստաթուղթը, լիազորագիր և հաշմանդամ ճանաչված անձի` օտարերկրյա պետությունում հիվանդանոցային ձևով (պայմաններում) բուժման մեջ գտնվելու մասին այդ հիվանդանոցի տված փաստաթուղթը` ապոստիլով կամ հյուպատոսական վավերացմամբ:

Եթե առաջին խմբի հաշմանդամին կենսաթոշակ նշանակելու դիմումը ներկայացնում է այլ անձ, ապա նա, սույն կետում նշված փաստաթղթերից բացի, ներկայացնում է նաև իր անձը հաստատող փաստաթուղթը:».

գ. 11-րդ կետը լրացնել հետևյալ բովանդակությամբ նոր պարբերությունով.

«Եթե ռազմական ուսումնական հաստատությունում սովորող անձին կերակրողին կորցնելու դեպքում կենսաթոշակ նշանակելու դիմումը ներկայացնում է այլ անձ, ապա նա, սույն կետում նշված փաստաթղթերից բացի, ներկայացնում է նաև իր անձը հաստատող փաստաթուղթը և այդ հաստատության ղեկավարի վավերացրած լիազորագիրը:».

դ. 18-րդ կետից հանել «պետական» բառը.

ե. 25-րդ կետից հետո լրացնել հետևյալ բովանդակությամբ 25.2-րդ կետ.

«25.2. Եթե Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն, կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձը բուժվում է օտարերկրյա պետությունում (ներառյալ՝ հիվանդանոցային ձևով ախտորոշիչ հետազոտությունները և վերականգնողական բուժումը), ապա նրա չվճարված կենսաթոշակի գումարը վճարելու համար դիմող անձը ներկայացնում է նաև իր անձը հաստատող փաստաթուղթը, լիազորագիր և հաշմանդամ ճանաչված անձի` օտարերկրյա պետությունում հիվանդանոցային ձևով (պայմաններում) բուժման մեջ գտնվելու մասին այդ հիվանդանոցի տված փաստաթուղթը` ապոստիլով կամ հյուպատոսական վավերացմամբ:».

զ. 26-րդ կետի 2-րդ ենթակետը «վկայագիրը» բառից հետո լրացնել «կամ ժառանգություն ընդունելու մասին դատարանի վճիռը» բառերով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման վերաբերյալ**

**1. Իրավական ակտի անհրաժեշտությունը (նպատակը)**

Ներկայացվող նախագծի ընդունումը պայմանավորված է **«**Պետական կենսաթոշակների մասին» Հայաստանի Հանրապետության օրենքում լրացումներ և փոփոխություններ կատարելու մասին» Հայաստանի Հանրա­պե­տու­թյան 2017 թվականի նոյեմբերի 15-ի ՀՕ-200-Ն, **«**Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին» Հայաստանի Հանրա­պե­տու­թյան 2017 թվականի նոյեմբերի 17-ի ՀՕ-218-Ն, «Պետական կենսաթոշակների մասին» Հայաuտանի Հանրապետության օրենքում փոփոխություն կատարելու մասին» ՀՀ 2017 թվականի դեկտեմբերի 6-ի ՀՕ-239-Ն, «Պետական կենսաթոշակների մասին» Հայաuտանի Հանրապետության օրենքում փոփոխություններ և լրացումներ կատարելու մասին» ՀՀ 2017 թվականի դեկտեմբերի 21-ի ՀՕ-287-Ն օրենքների ընդունմամբ:

**1.1. Կարգավորման հարաբերությունների ներկա վիճակը և առկա խնդիրները**

Վերը նշված օրենքներով կատարվել են համապատասխան փոփոխություններ և լրացումներ, որոնց համաձայն սահմանվել է, որ`

1. 2018 թվականի հունվարի 1-ից հետո Հայաստանի Հանրապետությունում անհատ ձեռնարկատեր լինելու, որպես նոտար պաշտոնավարելու ժամանակահատվածները հաշվառվում են աշխատանքային ստաժում, եթե, ըստ օրենքով սահմանված տեղեկատվական շտեմարան ներառված տվյալների, անձը վճարել է շահութահարկ.
2. կենսաթոշակն անկանխիկ եղանակով վճարելը կենսաթոշակի գումարը կենսաթոշակառուի անվամբ Հայաստանի Հանրապետության քաղաքացիական օրենսգրքով սահմանված կարգով բացված սոցիալական ապահովության հաշվին փոխանցելն է.
3. Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձի կենսաթոշակ նշանակելու գրավոր դիմումը և անհրաժեշտ փաստաթղթերը կարող է ներկայացնել նաև այլ անձ, եթե հաշմանդամ ճանաչված անձը հիվանդանոցային պայմաններում բուժվում է օտարերկրյա պետությունում (ներառյալ՝ հիվանդանոցային ձևով ախտորոշիչ հետազոտությունները և վերականգնողական բուժումը).
4. Միջազգային կազմակերպությունում աշխատանքային հարաբերությունների մեջ գտնվելու (պաշտոնեական պարտականությունները կատարելու) ժամանակահատվածները կենսաթոշակ նշանակելիս աշխատանքային ստաժում հաշվառվում են Հայաստանի Հանրապետության պետական բյուջե վճարվող կենսաթոշակային վճարը անձի համար կատարված լինելու դեպքում:

Բացի դրանից, «Պետական կենսաթոշակների մասին» ՀՀ օրենքի այսուհետ` օրենք 48.1-ին հոդվածով սահմանվել են սոցիալական ապահովության ծառայության այսուհետ` ծառայություն լիազորությունները, ինչպես նաև օրենքը համապատասխանեցվել է ՀՀ սահմանադրական դատարանի 29.11.2016թ. 1325 որոշմանը` ուժը կորցրած ճանաչելով հինգ տարի անընդմեջ կենսաթոշակ չվճարելու հիմքով կենսաթոշակ ստանալու իրավունքը դադարեցնելու վերաբերյալ դրույթը:

**1.2. Առկա խնդրի առաջարկվող լուծումը**

Հաշվի առնելով վերը նշվածը` առաջարկվում է համապատասխան փոփոխություններ և լրացումներ կատարել Հայաստանի Հանրապետության կառավարության 2011 թվականի մայիսի 5-ի N 665-Ն որոշման մեջ:

**2. Կարգավորման առարկան**

Ներկայացվող նախագծով, վերը նշված օրենքներին համապատասխան, սահմանվել է, որ`

1. օրենքի 48.1-ին հոդվածով սահմանված լիազորությունների մասով լիազոր մարմինը ծառայությունն է, միաժամանակ, որոշման տեքստում ծառայության անվանումը համապատասխանեցվել է օրենքին,
2. 2018 թվականի հունվարի 1-ից հետո անհատ ձեռնարկատեր լինելու ժամանակահատվածներն աշխատանքային ստաժում հաշվառվում են, եթե ըստ տեղեկատվական շտեմարան ներառված տվյալների` անձը վճարել է շահութահարկ,
3. Հայաստանի Հանրապետության պաշտպանության մարտական գործողություններին մասնակցելու կամ մարտական հերթապահություն կամ հատուկ առաջադրանք կատարելու, կամ ծառայողական պարտականությունները կատարելու ժամանակ ստացած վնասվածքի կամ խեղման պատճառով (պատճառական կապով) հաշմանդամ ճանաչված անձի կենսաթոշակ նշանակելու գրավոր դիմումը և անհրաժեշտ փաստաթղթերը կարող է ներկայացնել նաև այլ անձ, եթե հաշմանդամ ճանաչված անձը հիվանդանոցային պայմաններում բուժվում է օտարերկրյա պետությունում (ներառյալ՝ հիվանդանոցային ձևով ախտորոշիչ հետազոտությունները և վերականգնողական բուժումը),
4. Հայաստանի Հանրապետության քաղաքացու` միջազգային կազմակերպությունում աշխատանքային հարաբերությունների մեջ գտնվելու (պաշտոնեական պարտականությունները կատարելու) ժամանակահատվածները հաշվառվում են աշխատանքային ստաժում, եթե օրենքով սահմանված դեպքում նրա համար կենսաթոշակային վճար է կատարվել Հայաստանի Հանրապետության պետական բյուջե:

Նախագծում լուծում է տրվել նաև իրավակիրառական պրակտիկայում առաջացած մի շարք խնդիրների, մասնավորապես` հստակեցվել է.

1. Համաձայնագրի մասնակից պետություն մշտական բնակության մեկնած անձի կենսաթոշակի գործն ուղարկելու դեպքում՝ չվճարված կենսաթոշակի գումարները վճարելու համար անհրաժեշտ` այդ պետության կենսաթոշակ նշանակող ստորաբաժանման տեղեկանքը կենսաթոշակ նշանակող ստորաբաժանման հարցման հիման վրա ստանալու ընթացակարգը, կարգավորվել է կենսաթոշակ ստանալու իրավունքը վերականգնվելու կամ կենսաթոշակի գործը Համաձայնագրի մասնակից պետությունից ստացվելու դեպքում կենսաթոշակի չափը որոշելու մեխանիզմը, ըստ որի` կենսաթոշակի չափը չի կարող ցածր լինել մինչև կենսաթոշակ ստանալու իրավունքը դադարեցնելը այդ թվում` մինչև կենսաթոշակի գործը տեղափոխելը վճարված կենսաթոշակի չափից,
2. զինվորական կենսաթոշակի չափը հաշվարկելիս (վերահաշվարկելիս)` զինվորական ծառայության ստաժի հաշվարկման կարգը, այն է` մինչև վեց ամսվա (180 օրվա) զինվորական ծառայության ժամանակահատվածը չի հաշվառվում, իսկ վեց ամսվանից ավելի ժամանակահատվածը հաշվառվում է որպես մեկ տարվա ծառայության ստաժ,
3. զինվորական ծառայության ստաժում բարձրլեռնային և լեռնային վայրերում զինծառայության ժամանակահատվածը հաշվառելու իրավական հիմքը (Հայաստանի Հանրապետության կառավարության 1998 թվականի նոյեմբերի 27-ի թիվ 756 որոշումը),
4. խնամատար ընտանիքի խնամքին հանձնված երեխայի հոգեզավակի կերակրողին կորցնելու դեպքում կենսաթոշակը խնամատար ծնողին վճարելու կարգը, ըստ որի` երեխայի կերակրողին կորցնելու դեպքում կենսաթոշակը խնամատար ծնողին վճարվում է խնամատար ընտանիքում երեխայի հոգեզավակի գտնվելու ժամանակահատվածի համար, իսկ մինչև խնամատար ընտանիքին երեխային հոգեզավակին հանձնելը երեխայի անունով կուտակված կենսաթոշակի գումարը երեխային վճարվում է չափահաս դառնալուց հետո (պայմանավորված ՀՀ ընտանեկան օրենսգրքի 138-րդ հոդվածում կատարված փոփոխությամբ),
5. հոգեբուժական հաստատությունում բուժվող անձի կենսաթոշակ ստանալու իրավունքը վերականգնելու և կենսաթոշակ վճարելը վերսկսելու, թաղման նպաստը լիազորագրով վճարելու կարգերը, մանկատանն ապրող երեխայի որդեգրվելու դեպքում նրան վճարվելիք կենսաթոշակի ընդհանուր գումարը որդեգրողին վճարելու կարգը (գումարը վճարվում է միանվագ, կենսաթոշակ նշանակող ստորաբաժանում որդեգրողի գրավոր դիմելուց և անհրաժեշտ փաստաթղթեր ներկայացնելուց հետո` հաջորդ ամսվա կենսաթոշակի գումարի հետ),
6. կազմակերպությունից կենսաթոշակառուի դուրս գրվելու դեպքում նրա կենսաթոշակը վճարելու կարգը, ըստ որի` դուրս գրվելու դեպքում նրա կենսաթոշակը լրիվ չափով վճարվում է դուրս գրվելու ամսվան հաջորդող ամսվա 1-ից և այլն:

Բացի դրանից, կազմակերպությունների ցանկում, որտեղ ապրող կենսաթոշակառուներին նշանակվում և վճարվում է կենսաթոշակ, լրացվել է «ՍՕՍ» մանկական գյուղերը, հաշվի առնելով այն հանգամանքը, որ երեխաների` «ՍՕՍ» մանկական գյուղում գտնվելու ժամանակահատվածում նրանց հասանելիք` կերակրողին կորցնելու դեպքում կենսաթոշակը վճարվում է ծնողներին կամ խնամակալներին:

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի «Պետական կենսաթոշակների մասին» Հայաստանի Հանրապետության օրենքում լրացումներ և փոփոխություններ կատարելու մասին» Հայաստանի Հանրա­պե­տու­թյան 2017 թվականի նոյեմբերի 15-ի ՀՕ-200-Ն, «Պետական կենսաթոշակների մասին» Հայաստանի Հանրապետության օրենքում լրացումներ կատարելու մասին» Հայաստանի Հանրա­պե­տու­թյան 2017 թվականի նոյեմբերի 17-ի ՀՕ-218-Ն, «Պետական կենսաթոշակների մասին» Հայաuտանի Հանրապետության օրենքում փոփոխություն կատարելու մասին» ՀՀ 2017 թվականի դեկտեմբերի 6-ի ՀՕ-239-Ն, «Պետական կենսաթոշակների մասին» Հայաuտանի Հանրապետության օրենքում փոփոխություններ և լրացումներ կատարելու մասին» ՀՀ 2017 թվականի դեկտեմբերի 21-ի ՀՕ-287-Ն օրենքների կիրարկումը` Հայաստանի Հանրապետության կառավարության 2011 թվականի մայիսի 5-ի N 665-Ն որոշման դրույթները կհամապատասխանեցվեն վերոհիշյալ օրենքների դրույթներին:

**ՏԵՂԵԿԱՆՔ**

**«Հայաստանի Հանրապետության կառավարության 2011 թվականի մայիսի 5‑ի N 665-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաստանի Հանրապետության կառավարության 2011 թվականի մայիսի 5‑ի N 665-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

**ՏԵՂԵԿԱՆՔ**

**«Հայաստանի Հանրապետության կառավարության 2011 թվականի մայիսի 5‑ի N 665-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության բացակայության մասին**

«Հայաստանի Հանրապետության կառավարության 2011 թվականի մայիսի 5‑ի N 665-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա: